Qezaya Pirsûsî ya Riha de wextê weçînayîşanê 2018î de 24ê hezîrane de pawitoxanê Wekîlê AKPyî Îbrahîm Halîl Yildizî û merdimanê ci hêrişê keyeyê Şenyaşarî kerd.
Emîne Şenyaşara ke 2 lajê ci û mêrdeyê ci hetê pawitox û merdimanê Wekîlê AKPyî Halîl Îbrahîm Yildizî ra kişîyayî, lajê xo Ferît Şenyaşar reyde 7 rojî yo verê edlîyeyê Riha de pê waştişê edaletî çalakîya roniştişî kena.
Keyeyî waşt ke Serdozgerîya Komare reyde ronişo la waştişê ci nêame caardene.
Keyeyê Şenyaşarî twitter de vat: ''Nobeta ma ya edaletî roja 7. de dewam kena. Ma venga pêro wayîranê wijdanî danê ke wa bêrê verê mehkeme de 10 deqayan paştî bidê ma.''
